Vlad Buben – заснавальнік шэрагу музычных плыняў і ў добрым сэнсе слова "бацька" беларускай электроннай сцэны. Стваральнік ТВ-шоў для беларускага MTV і шэрагу радыёпраектаў, прысвечаных электроннай музыцы. Працы Бубена выдавалі на 58 лэйблах па ўсім свеце, жывыя выступы прайшлі ў Германіі, Галандыі, Швецыі, Бельгіі, Польшчы, Расіі, Венгрыі, Аўстрыі і іншых краінах. Вядомы таксама як альтэрнатыўны івэнт-прадусар, Улад працуе ў шырокім дыяпазоне жанраў - ад дыска і тэхна да брэйк-кору і індастрыэла. У 2010 годзе Уладзіслаў падпісаў кантракт з буйным дыстрыбутарам Believe digital, які прадстаўляе ў Інтэрнэце кампазіцыі такіх музыкаў, як Luciano, Ricardo Villalobos, Loco Dice, Bob Sinclar, Dj Cam, David Vendetta.